[pic] | EUROOPAN KOMISSIO |

Bryssel 14.12.2010

KOM(2010) 749 lopullinen

2010/0359 (CNS)

Ehdotus

NEUVOSTON PÄÄTÖKSEKSI

päätöksen 2004/162/EY muuttamisesta niiden tuotteiden osalta, joihin voidaan soveltaa vapautusta meriverosta tai meriveron alennusta

PERUSTELUT

EHDOTUKSEN TAUSTA

Euroopan unionin syrjäisimpiin alueisiin – joihin myös Ranskan neljä merentakaista departementtia kuuluvat – sovellettavissa Euroopan unionin toiminnasta tehdyn sopimuksen (SEUT) määräyksissä ei sallita lähtökohtaisesti sitä, että paikallisia tuotteita verotetaan merentakaisissa departementeissa eri tavalla kuin Ranskan Euroopassa sijaitsevilta alueilta tai muista jäsenvaltioista lähtöisin olevia tuotteita. SEUT-sopimuksen 349 artiklassa (entinen EY:n perustamissopimuksen 299 artiklan 2 kohta) määrätään kuitenkin mahdollisuudesta ottaa käyttöön kyseisten alueiden hyväksi toteutettavia erityistoimenpiteitä syrjäisimpien alueiden taloudelliseen ja sosiaaliseen kehitykseen vaikuttavien pysyvien haittojen vuoksi.

Helmikuun 10. päivänä 2004 tehdyssä neuvoston päätöksessä 2004/162/EY, joka perustuu EY:n perustamissopimuksen 299 artiklan 2 kohtaan, Ranskalle annetaan lupa soveltaa 1. heinäkuuta 2014 saakka vapautuksia meriverosta tai meriveron alennuksia, kun kyse on Ranskan merentakaisissa departementeissa paikallisesti valmistettavista tuotteista. Mainitun päätöksen liitteessä on luettelo tuotteista, joihin verovapautuksia tai veronalennuksia voidaan soveltaa. Ero paikallisesti valmistettuihin tuotteisiin ja muihin tuotteisiin sovellettavan verotuksen välillä voi olla tuotteesta riippuen enintään 10, 20 tai 30 prosenttiyksikköä.

Päätöksessä 2004/162/EY ilmoitetaan syyt, joiden vuoksi erityistoimenpiteiden toteuttaminen katsottiin perustelluksi. Näitä ovat muun muassa syrjäinen sijainti, alueen raaka-aine- ja energiariippuvuus, laajempien varastojen perustamisen välttämättömyys, paikallisten markkinoiden pieni koko ja viennin kehittymättömyys. Kyseisten haittojen vuoksi paikallisesti valmistettujen tuotteiden tuotantokustannukset kasvavat. Tämä puolestaan nostaa tuotteiden omakustannushintaa. Ilman erityistoimenpiteitä paikalliset tuotteet eivät pystyisi kilpailemaan yhtä hyvin ulkopuolelta lähtöisin olevien tuotteiden kanssa, vaikka huomioon otettaisiin myös kustannukset, joita ulkopuolisten tuotteiden kuljettamisesta merentakaisiin departementteihin aiheutuu. Tämä vaikeuttaisi paikallisen tuotannon säilyttämistä. Päätökseen 2004/162/EY sisältyvät erityistoimenpiteet onkin suunniteltu siten, että ne lujittavat paikallista teollisuustuotantoa parantamalla sen kilpailukykyä.

Päätöksen 2004/162/EY 4 artiklassa säädetään, että Ranskan viranomaisten on toimitettava komissiolle viimeistään 31. heinäkuuta 2008 kertomus päätöksessä tarkoitettujen verojärjestelyjen soveltamisesta, jotta voidaan arvioida toteutettujen toimenpiteiden vaikutusta ja niiden osuutta paikallisen taloudellisen toiminnan edistämisessä tai säilyttämisessä ottaen huomioon syrjäisimpiä alueita koskevat haitat. Komission on tämän kertomuksen perusteella toimitettava neuvostolle kertomus, jossa esitetään kattava taloudellinen ja sosiaalinen analyysi, ja tarvittaessa ehdotus päätöksen 2004/162/EY säännösten mukauttamiseksi.

Ranskan viranomaiset antoivat kyseisen kertomuksen komissiolle 31. heinäkuuta 2008. Viranomaiset ovat täydentäneet kertomusta sittemmin. Ranskan viranomaisten antamaan kertomukseen sisältyy pyyntö porrastetun meriverojärjestelmän soveltamisalaan kuuluvien tuotteiden luettelon mukauttamisesta Guyanan osalta.

Komission kertomus toimitettiin tänään neuvostolle.[1] Tämä ehdotus neuvoston päätökseksi on kertomuksen liitteenä.

INTRESSITAHOJEN KUULEMINEN JA VAIKUTUSTEN ARVIOINTI

Guyanaa koskeva Ranskan viranomaisten pyyntö perustui asianomaisten elinkeinoalojen esittämiin toiveisiin. Ranskan viranomaisten kanssa pidettyihin työkokouksiin osallistuneissa valtuuskunnissa oli lisäksi mukana niiden elinkeinoalojen edustajia, joita Guyanaa koskeva Ranskan viranomaisten pyyntö koski lähimmin.

Komissio ei ole toteuttanut vaikutusten arviointia.

EHDOTUKSEEN LIITTYVÄT OIKEUDELLISET NÄKÖKOHDAT

305 | Ehdotetun toimen lyhyt kuvaus Kyse on tehtyihin havaintoihin perustuvien mukautusten tekemisestä päätöksen 2004/162/EY liitteessä oleviin luetteloihin, joihin sisältyviin Ranskan merentakaisissa departementeissa paikallisesti valmistettaviin tuotteisiin Ranskalla on tietyin rajoituksin lupa soveltaa vapautusta meriverosta tai meriveron alennusta. |

310 | Oikeusperusta SEUT-sopimuksen 349 artikla |

329 | Toissijaisuusperiaate Neuvosto on ainoa taho, jolla on valtuudet toteuttaa SEUT-sopimuksen 349 artiklan nojalla erityistoimenpiteitä syrjäisimpien alueiden hyväksi mukauttaakseen perussopimusten, mukaan lukien yhteiset politiikat, soveltamista kyseisiin alueisiin syrjäisimpien alueiden taloudelliseen ja sosiaaliseen kehitykseen vaikuttavien pysyvien haittojen vuoksi. Sen vuoksi ehdotus on toissijaisuusperiaatteen mukainen. |

Suhteellisuusperiaate Ehdotus on suhteellisuusperiaatteen mukainen seuraavista syistä: |

331 | Sen tarkoituksena on mukauttaa päätöstä 2004/162/EY. Se koskee vain sellaisia tuotteita, joiden osalta päätöksen mukauttaminen on osoittautunut perustelluksi. |

332 | Tähän ehdotukseen sisältyviin tuotteisiin sovellettava suurin sallittu verokannan porrastus on myös rajattu siihen, mikä on välttämätöntä paikalliselle tuotannolle aiheutuvien lisäkustannusten kannalta. Ranskan merentakaisiin departementteihin tuotaviin tuotteisiin kohdistuva verorasitus ei sen vuoksi ylitä sitä, mikä on välttämätöntä kyseessä olevien paikallisesti valmistettujen tuotteiden heikomman kilpailukyvyn kompensoimiseksi. |

Sääntelytavan valinta |

341 | Ehdotettu sääntelytapa: neuvoston päätös. |

342 | Muut säädöslajit eivät soveltuisi seuraavista syistä: Myös muutettava asiakirja on neuvoston päätös, joka on tehty saman oikeusperustan (silloinen EY:n perustamissopimuksen 299 artiklan 2 kohta) perusteella. |

TALOUSARVIOVAIKUTUKSET

Ehdotuksella ei ole vaikutuksia EU:n talousarvioon.

5. VAIHTOEHTOISET NÄKÖKOHDAT

Neuvoston päätösehdotuksen johdanto-osan 4–15 kappaleessa esitellään yksityiskohtaisesti mukautukset, jotka ehdotetaan tehtäväksi päätöksessä 2004/162/EY oleviin tuoteluetteloihin, sekä syyt, joilla mukautuksia perustellaan.

Ranska tarvitsee tietynpituisen jakson mukauttaakseen kansallisen lainsäädäntönsä tuotteiden poistamiseen päätöksessä 2004/162/EY olevista luetteloista. Tämän vuoksi ehdotetaan, että päivä, jona tämän muutospäätöksen soveltaminen alkaa, siirretään myöhempään ajankohtaan kuin päivä, jona päätös annetaan tiedoksi (ks. 2 artikla).

2010/0359 (CNS)

Ehdotus

NEUVOSTON PÄÄTÖS

päätöksen 2004/162/EY muuttamisesta niiden tuotteiden osalta, joihin voidaan soveltaa vapautusta meriverosta tai meriveron alennusta

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 349 artiklan,

ottaa huomioon Euroopan komission ehdotuksen,

sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,

ottaa huomioon Euroopan parlamentin lausunnon[2],

noudattaa erityistä lainsäätämisjärjestystä,

sekä katsoo seuraavaa:

1. Ranskan merentakaisten departementtien meriverojärjestelmästä ja päätöksen 89/688/ETY voimassaoloajan jatkamisesta 10 päivänä helmikuuta 2004 tehdyllä neuvoston päätöksellä 2004/162/EY[3] Ranskan viranomaisille annetaan lupa soveltaa vapautuksia meriverosta tai meriveron alennuksia päätöksen liitteessä tarkoitettuihin tuotteisiin, jotka valmistetaan paikallisesti Ranskan merentakaisissa departementeissa. Verokannan porrastus saa olla enintään 10, 20 tai 30 prosenttiyksikköä tuotteesta ja merentakaisesta departementista riippuen.

2. Ranskan viranomaiset toimittivat komissiolle 31 päivänä heinäkuuta 2008 päätöksen 2004/162/EY 4 artiklan toisen kohdan mukaisesti kertomuksen kyseisessä päätöksessä tarkoitetun verojärjestelyn soveltamisesta. Viranomaiset täydensivät kertomusta 22 päivänä joulukuuta 2008 ja toimittivat komissiolle 16 päivänä huhtikuuta 2010 lisätietoja, jotka tämä oli pyytänyt 15 päivänä huhtikuuta 2009. Ranskan viranomaisten antamaan kertomukseen sisältyy pyyntö porrastetun verotuksen soveltamisalaan kuuluvien tuotteiden luettelon mukauttamisesta Guyanan osalta.

3. Komissio on toimittanut neuvostolle päätöksen 2004/162/EY 4 artiklan kolmannessa kohdassa tarkoitetun kertomuksen[4], joka perustuu Ranskan viranomaisten kertomukseen, ja ehdotuksen kyseisen päätöksen mukauttamiseksi. Mukautukset koskevat joko kaikkia neljää merentakaista departementtia tai ainoastaan Guyanaa.

4. On syytä todeta, että tiettyjä tuotteita ei enää tuoteta paikallisesti kyseisessä merentakaisessa departementissa, ja on myös tuotteita, joihin Ranskan viranomaiset eivät enää sovella porrastettua verotusta, koska paikallisen tuotannon hinta vastaa nykyään ulkopuolelta lähtöisin olevan tuotannon hintaa. Sen vuoksi kyseiset tuotteet on syytä poistaa päätöksen 2004/162/EY liitteessä olevista luetteloista. Guadeloupen osalta tällaisia tuotteita ovat margariini (tuote 1517 10[5]) sekä pikkukivi, sora jne. (tuote 2517 10). Martiniquen tapauksessa on kyse jäätymistä estävistä valmisteista sekä valmistetuista huurteen- ja jäänpoistonesteistä (tuote 3820), margariinista (tuote 1517 10) ja tietyistä hapoista (tuote 2811). Réunionin osalta tällaisia tuotteita ovat soijaöljyt (tuote 1507 90), tietyt oliiviöljyt (tuote 1510 00 90), tietyt kemikaalit (tuotteet 2828 10 00 ja 2828 90 00) ja tietyt valokuvaustarvikkeet (tuote 3705 10 00).

5. On lisäksi syytä todeta, että tosiasiallisesti sovellettava porrastettu verokanta on joidenkin tuotteiden osalta tuntuvasti alhaisempi kuin sallittu porrastettu enimmäisverokanta. Sen vuoksi kyseisiin tuotteisiin sovellettavaa sallittua porrastettua enimmäisverokantaa on syytä alentaa siltä osin kuin ei ole konkreettisia syitä, joiden perusteella voitaisiin olettaa, että nykyistä porrastettua verokantaa voisi olla tarpeen korottaa lähiaikoina. Guadeloupen tapauksessa tällaisia tuotteita ovat tietyt lihatuotteet (tuote 0210), tietyt vihannekset (tuotteet 0702, 0705, 0706 10 00, 0707 00, 0709 60 ja 0709 90), tietyt eläinten ruokintaan käytettävät valmisteet (tuote 2309), tietyt maalit (tuotteet 3208, 3209 ja 3210), tietyt hiontatuotteet (tuote 6805) ja tietyt silmälaseissa käytettävät lasit (tuote 7015 10 00). Guyanan tapauksessa on kyse tietyistä riisituotteista (tuote 1006 20). Martiniquen osalta kyse on tietyistä viljoista (tuote 1008 90 90), tietyistä jauhoista (tuote 1102) sekä pikkukivistä, sorasta jne. (tuote 2517 10).

6. On myös syytä todeta, että tietyissä tapauksissa näyttää siltä, ettei paikallisesti valmistettujen tuotteiden kilpailukyky ole heikompi kuin ulkopuolelta lähtöisin olevien tuotteiden. Kyse on tapauksista, jotka kuuluvat tällä hetkellä päätöksen 2004/162/EY liitteessä olevan A osan soveltamisalaan, joiden tuotantovolyymi kyseisessä merentakaisessa departementissa on merkittävä ja joiden osalta on todettu, että vaikka mainittuihin tuotteisiin on sovellettu alhaista porrastettua verokantaa, kyseiseen merentakaiseen departementtiin ei ole tuotu lainkaan vastaavia tuotteita kolmen viimeisen tarkastelujakson kattaman vuoden aikana. Sen vuoksi kyseiset tuotteet on syytä poistaa päätöksen 2004/162/EY liitteessä olevista luetteloista. Guadeloupen osalta kyse on tietystä jäljellä olevasta elintarviketuotannosta (tuote 2302). Réunionin osalta kyse on tietyistä puumassan valmistuksessa syntyvistä jäteliemistä (tuote 3804 00).

7. Nimenomaan Guyanaa koskevia mukautuksia, toisin sanoen uusien tuotteiden lisäämistä luetteloihin ja tiettyihin tuotteisiin sovellettavan sallitun porrastetun verokannan korottamista, perustellaan kussakin tapauksessa lisäkustannuksilla, joita paikallisesti valmistetuista tuotteista aiheutuu verrattuna Euroopan unionin alueella valmistettaviin vastaaviin tuontituotteisiin.

8. Näillä seikoilla perusteltavat mukautukset, jotka on syytä tehdä Guyanan osalta, koskevat pääasiassa sellaisten tuotteiden lisäämistä päätöksen 2004/162/EY liitteessä oleviin luetteloihin, joissa olevia tuotteita valmistettiin paikallisesti jo vuonna 2004 ja joiden lisäämisestä porrastetun verotuksen soveltamisalaan kuuluvien tuotteiden luetteloihin ei ollut esitetty yhtään pyyntöä vuonna 2004.

9. Maatalouden, kalatalouden ja elintarviketeollisuuden aloilla tuotteita, jotka on syytä lisätä päätöksen 2004/162/EY liitteessä oleviin luetteloihin, ovat tietyt lihatuotteet (tuotteet 0201, 0202, 0203, 0204, 0208 ja 0210), tietyt kalatuotteet (tuotteet 0304 ja 0305), tietyt lihavalmisteet (tuotteet 1601 ja 1602), tietyt sokerit (tuote 1702), tietyt leipomotuotteet (tuote 1905), tietyt kasvis- tai hedelmäsäilykkeet (tuotteet 2001 ja 2006), hillot (tuote 2007), tietyt kastikkeet (tuote 2103), jäätelö (tuote 2105), tietyt muualle kuulumattomat elintarvikevalmisteet (tuote 2106) sekä tietyt liköörit ja muut rommipohjaiset juomat (tuotteet 2208 70 ja 2208 90).

10. Sisustus- ja rakennusalojen osalta kyseisiä tuotteita ovat tietyt muovituotteet (tuotteet 3919 ja 3926), tietyt sementistä tai tekokivestä valmistetut tavarat (tuote 6810 19) ja tietyt raudasta valmistetut tavarat (tuotteet 7210, 7214 20, 7216, 7217 90 90, 7309, 7310 ja 7314).

11. Metsien hyödyntämisen ja muiden tuotteiden alalla kyse on puumateriaaleista ja puusepäntuotteista (tuotteista 4403 99 95, 4407 22, 4407 99 96, 4409 29 91, 4409 29 99, 4418 ei kuitenkaan alanimikkeistä 4418 10 50, 4418 20 50, 4418 71, 4418 72 ja 4418 79)), tietyistä huonekalut (tuotteista 9403 40 10 ja 9406 ei kuitenkaan alanimikkeestä 9406 00 31), tietyistä painotuotteista (tuotteista 4910 ja 4911) sekä tietyistä tekstiileistä (tuotteista 6109, 6205 ja 6206).

12. Tiettyjen päätöksen 2004/162/EY liitteessä oleviin luetteloihin jo sisältyvien tuotteiden osalta on aiheellista joko laajentaa kyseinen porrastettu enimmäisverokanta koskemaan sellaisia yhteisen nimikkeistön alanimikkeitä, joihin sitä ei sovella tällä hetkellä, korottaa kyseistä porrastettua enimmäisverokantaa tai molemmat samalla kertaa.

13. Sen vuoksi kaikki hedelmämehut (tuote 2009), kaikki lisättyä sokeria tai muuta makeutusainetta sisältävät tai maustetut kivennäisvedet (tuote 2202) ja tavaroiden kuljettamiseen tai pakkaamiseen käytettävät muovitavarat (tuote 3923) on syytä lisätä luetteloon C, jossa oleviin tuotteisiin voidaan soveltaa 30 prosenttiyksikön porrastettua verokantaa, ja nimikkeeseen 2009 80 kuuluvat hedelmämehut, nimikkeeseen 2202 10 kuuluvat kivennäisvedet ja tavaroiden kuljettamiseen tai pakkaamiseen käytettävät muovitavarat (tuote 3923) on syytä poistaa luettelosta B, jonka sallittu porrastettu verokanta on nykyisin 20 prosenttiyksikköä.

14. Sementtien tapauksessa luettelossa B, jossa oleviin tuotteisiin voidaan soveltaa 20 prosenttiyksikön porrastettua verokantaa, valkosementti (tuote 2523 21 00) on syytä korvata muilla portlandsementeillä (tuote 2523 29). Rautaa tai terästä olevien rakenteiden tai rakenteiden osien tapauksessa sallittua 20 prosenttiyksikön porrastettua verokantaa on syytä soveltaa kaikkiin nimikkeeseen 7308 kuuluviin tuotteisiin eikä ainoastaan alanimikkeeseen 7308 90 kuuluviin tuotteisiin, kuten nykyisin. Alumiinisten rakenteiden osalta 20 prosenttiyksikön porrastettua verokantaa on syytä soveltaa kaikkiin nimikkeeseen kuuluviin 7610 tuotteisiin eikä vain nimikkeeseen 7610 90 kuuluviin tuotteisiin, kuten nykyisin. Tämä mahdollistaisi myös sen, että kyseistä porrastettua verokantaa voidaan soveltaa nimikkeeseen 7610 10 kuuluviin oviin, ikkunoihin, ovenkarmeihin ja kynnyksiin.

15. Guyanan osalta on lisäksi aiheellista lisätä sellaisten tuotteiden luetteloihin, joihin voidaan soveltaa porrastettua verotusta, kolme tuotetta, joita ei tuoteta vielä paikallisesti, mutta joita koskevan tuotantotoiminnan aloittamisesta lähitulevaisuudessa on olemassa konkreettisia suunnitelmia. Kyseiset kolme tuotetta ovat maito (tuote 0401), kivennäisvedet (tuote 2201) sekä kivestä tai muista kivennäisaineista tehdyt tavarat (tuote 6815).

16. Sen vuoksi päätös 2004/162/EY olisi muutettava,

ON HYVÄKSYNYT TÄMÄN PÄÄTÖKSEN:

1 artikla

Muutetaan päätöksen 2004/162/EY liite tämän päätöksen liitteen mukaisesti.

2 artikla

Tätä päätöstä sovelletaan [… ] päivästä […]kuuta [...].

3 artikla

Tämä päätös on osoitettu Ranskan tasavallalle.

Tehty Brysselissä [… ] päivästä […]kuuta [...].

Neuvoston puolesta

Puheenjohtaja

LIITE

Muutetaan päätöksen 2004/162/EY liite seuraavasti:

1) Muutetaan A osa seuraavasti:

a) Muutetaan 1 kohta seuraavasti:

i) Lisätään seuraavat tuotteet:

”0210, 0702, 0705, 0706 10 00, 0707 00, 0709 60, 0709 90, 2309, 6805”.

ii) Poistetaan tuote ”2302”.

b) Lisätään 2 kohtaan seuraavat tuotteet: ”1006 20, 2201”.

c) Muutetaan 3 kohta seuraavasti:

i) Lisätään seuraavat tuotteet:

”1008 90 90, 1102, 2517 10”.

ii) Poistetaan tuote ”2811”.

d) Poistetaan 4 kohdasta seuraavat tuotteet: ”3705 10 00, 3804 00”.

2) Muutetaan B osa seuraavasti:

a) Muutetaan 1 kohta seuraavasti:

i) Lisätään seuraavat tuotteet:

”3208, 3209, 3210, 7015 10 00”.

ii) Poistetaan seuraavat tuotteet:

”0210, 0702, 0705, 0706 10 00, 0707 00, 0709 60, 0709 90, 2302, 2309, 6805”.

b) Muutetaan 2 kohta seuraavasti:

i) Lisätään seuraavat tuotteet:

”0201, 0202, 0203, 0204, 0208, 0210, 0304, 0305, 0401, 1905, 2105, 2523 29, 3919, 3926, 4910, 4911, 6109, 6205, 6206, 6810 19, 6815, 7210, 7214 20, 7216, 7217 90 90, 7308, 7309, 7310, 7314, 7610”.

ii) Poistetaan seuraavat tuotteet:

”1006 20, 2009 80, 2202 10, 2523 21 00, 3923, 7308 90, 7610 90”.

c) Poistetaan 3 kohdasta seuraavat tuotteet: ”1008 90 90, 1102, 3820 ei kuitenkaan 3820 00 00,”.

d) Poistetaan 4 kohdasta seuraavat tuotteet: ”1507 90, 1510 00 90, 2828 10 00, 2828 90 00”.

3) Muutetaan C osa seuraavasti:

a) Poistetaan 1 kohdasta seuraavat tuotteet: ”1517 10, 2517 10, 3208, 3209, 3210, 7015 10 00”.

b) Lisätään 2 kohtaan seuraavat tuotteet: ”1601, 1602, 1702, 2001, 2006, 2007, 2009, 2103, 2106, 2202, 2208 70[6], 2208 90[7], 3923, 4403 99 95, 4407 22, 4407 99 96, 4409 29 91, 4409 29 99, 4418 ei kuitenkaan 4418 10 50, 4418 20 50, 4418 71, 4418 72 ja 4418 79, 9403 40 10, 9406 ei kuitenkaan 9406 00 31”.

c) Poistetaan 3 kohdasta seuraavat tuotteet: ”1517 10, 2517 10”.

[1] KOM(2010)xxx lopullinen, xx.xx.2010.

[2] EUVL C […], […], s. […].

[3] EUVL L 52, 21.2.2004, s. 64.

[4] KOM(2010)xxx lopullinen, xx.xx.2010.

[5] Yhteisen tullitariffin nimikkeistön luokituksen mukaan.

[6] Vain nimikkeeseen 2208 40 kuuluvat rommipohjaiset tuotteet.

[7] Vain nimikkeeseen 2208 40 kuuluvat rommipohjaiset tuotteet.